Man skiet kollega by hospitaalKing Edward-hospitaal ‘n Werknemer by King Edward-hospitaal in Durban is in ‘n kritieke toestand nadat ‘n kollega hom geskiet het. “Die 50-jarige slagoffer is in die bors en arm geskiet. Die polisie het nog nie die verdagte vasgetrek nie, maar is op soek na hom,” het kapt. Thulani Zwane, woordvoerder van die polisie in KwaZulu-Natal, gesê. Zwane sê die motief vir die skietery is nog nie bekend nie.